
REFERAT

pentru avizarea Planului Urbanistic de Detaliu „Construire imobil locuinţe colective” strada Tristan Tzara nr. 17, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32008-006214/10.12.2008, cu completările ulterioare, conform fişei anexate, prin care se solicită avizarea din punct de vedere urbanistic a Planului Urbanistic de Detaliu „Construire imobil locuinţe colective” strada Tristan Tzara nr. 17, Timişoara.
Având în vedere cerinţele Certificatului de Urbanism nr. 3931 din 12.06.2008.
Documentaţia Plan Urbanistic de Detaliu „Construire imobil locuinţe colective” strada Tristan Tzara nr. 17, Timişoara, a fost afişată pe site-ul oficial al Primăriei Municipiului Timişoara începând cu luna ianuarie 2009.
Intrucat in urma Dezbaterii publice din data de 05.02.2009, organizata in conformitate cu prevederile Legii nr. 52/2003 privind transparenţa decizională in administraţia publică şi coroborat cu Dispoziţia Primarului Municipiului Timişoara nr. 92/2007, iniţiatorul proiectului, in urma analizării propunerilor formulate în dezbaterea publică la care au fost invitaţi vecinii direct afectaţi de pe str. Tristan Tzara, si-a însuşit o parte din acestea şi a redus regimul de înălţime de la D+P+2E+M la P+1E+M, şi a limitat numărul maxim de apartamente la 8.
Menţionăm că la faza P.U.D., conform legislaţiei în vigoare, nu este necesar acordul vecinilor, acesta se solicită la faza de autorizare, în condiţiile Legii 50/1991 privind autorizarea executării lucrărilor de construcţii.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic  de Detaliu „Construire imobil locuinţe colective” strada Tristan Tzara nr. 17, Timişoara.
Documentaţia este iniţiată de beneficiarul S.C. TOTAL CONSTRUCT S.R.L. şi elaborată de S.C. TECTONICS ART S.R.L. Timişoara, proiect nr. 25/2008.

Terenul studiat este amplasat în teritoriul administrativ al municipiului Timişoara, în partea de nord a oraşului, fiind reglementat de H.C.L. 187/2003 privind aprobarea Planului Urbanistic Zonal "Extindere zona rezidenţiala - parcelare, în Timişoara, Zona Calea Aradului - SERE Timişoara.  
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic de Detaliu „Construire imobil locuinţe colective” strada Tristan Tzara nr. 17, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Terenul aflat în proprietatea S.C. TOTAL CONSTRUCT S.R.L. are o suprafaţă totală de 780 mp si este identificat prin C.F. nr. 402697 Timişoara (provenită din conversia de pe hârtie a C.F. nr. 138323 Timişoara), nr. cad. A 467/1/2/17/1 curţi construcţii în suprafaţă de 331 mp şi nr. cad. A467/1/2/17/2 arabil în intravilanul extins în suprafaţă de 449 mp.
Prin prezentul Plan Urbanistic de Detaliu se propune funcţiunea de locuinţe colective cu regim de înălţime P+1E+M (regimul de înălţime stabilit prin PUZ ,,Extindere zona rezidenţială - parcelare”, Timişoara, zona Aradului - ,,Sere”, aprobat prin HCL 187/2003 fiind de D+P+2E+M). 

Terenul este accesibil pietonal si auto din str. Tristan Tzara, stradă cu profil transversal de 12m. Organizarea circulaţiei interioare şi parcajul se va realiza conform avizului Comisiei de Circulaţie nr. TH2008-007803/27.11.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G.

Indicii propuşi prin documentaţie sunt:

POT max. = 40 %

CUT max.  =  1,5
Regim de înălţime max. P+1E+M
Spatii verzi min 15 %


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu Construire imobil locuinţe colective” strada Tristan Tzara nr. 17, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani. 

Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

